Krasnousolskis
Krasnousolskis (rus. Красноусольский, bašk. Красноусол) – kurortinė gyvenvietė Rusijoje, Baškirijoje, 40 km į šiaurės rytus nuo Sterlitamako, Uralo kalnų vakarinėse pašlaitėse, prie Usolkos upės. Gafurio rajono centras. Trykšta mineralinės sieros vandenilio, radono ir kt. versmės, yra gydomųjų sapropelių. Yra balneologinė gydykla, vaikų sanatorijos, Tabynsko Švč. Dievo Motinos vienuolynas (faktiškai kitoje, „Kurorto“ gyvenvietėje). 2002 m. 37,2 % Krasnousolskio gyventojų buvo rusai, 34,1 % – baškirai.